ایتالیانین جنووا شهرینده دونن A10  اوتویولونداکی موراندی کؤرپوسونون داغیلماسی نتیجه‌سینده اؤلنلرین ساییسی 35-ه یوکسلیب
داغینتی آلتین‌دان دؤرد نفر ساغ قورتاریلیرکن، آختارما قورتارما ایشلری داوام ائدیر.
حادثه‌ده بعضی آدام‌لارین ائولرینده بینانین اوستونه ییخیلان کؤرپو داغینتی‌نین آلتیندا قالدیغی، بعضی‌لری‌نین ایسه حادثه‌دن سونرا چیخان یانغی‌نین دومانین‌دان زهرلندیگی بیلدیریلدی.
13  نفرین آغیر یارالاندیغینی کؤچورولدوگو حادثه‌ده، 10 نفرین ایتکین دوشدوگو ایفاده ائدیلیر.
ماشین متخصص‌لری‌نین کؤرپونون گئری قالان بؤلومونده نظارت‌لر ائتدیگی اؤیرنیلدی.
کؤرپونون یاپیسال بیر پروبلم سببین‌دن داغیلمیش اولا آنجاق حادثه‌ده شیدت‌لی یاغیش و فیرتینانین دا تأثیرلی اولدوغو دوشونولور.
گؤرگو شاهیدلرین‌دن بیری کؤپرونون ایلدیریم دوشمه‌سی‌نین آردین‌دان چؤکدوگونو ایفاده ائتدی.
جنووا بلدیه‌سین‌دن وئریلن معلوماتا گؤره، کؤرپونون دیگر بؤلوملرینده یارانان چؤکمه ریسکینه قارشی جیوارداکی 11 بینا ایله 440 نفر تخلییه ائدیلیب.
بو آرادا، ایتالیا آنسا آژانسی‌نین خبرینه گؤره، نقلیات ناظیری‌نین معاوینی ادواردو ریکسی، کؤرپونون سؤکوله جگینی بیلدیریب.
ریکس،
ترافیک ین اوزرینده جیدی نتیجه‌لری اولا‌جاق و وطنداش‌لارلا شیرکت‌لر اوچون ده پروبلم تشکیل ائده‌جک، اما موراندی کؤرپوسونون هامی‌سی ییخیلماق مجبوریتینده. همچینین ائله بیر کؤرپو ایلدیریم و فیرتینا سببیله یئنیلمز، بو حادثه‌ده گوناهکار اولان‌لار اولما‌لی‌دیر." ایفاده‌لرینی ایستیفاده ائتدی.
1960-جی ایلده اینشا ائدیلن کؤرپوده 2016-جی ایلده یئنیلمه چالیشماسی ائدیلمیشدی.
